《夜过鄚州》
清代·朱孝纯

弓衣星影浮，驱马古城头。虎气荒林黑，虫声旅店秋。

阉人传庙市，关将重边猷。俯仰多余慨，霜风猎未休。

作者简介：（1735—1801）汉军旗人，字子颍，号思堂、海愚。乾隆二十七年举人。由知县历官至两淮盐运使。刘海峰弟子，又承其父副都统龙翰家学，工画能诗，画孤松怪石有逸气，诗豪放自喜。在扬州创设梅花书院，扶植文教。有《海愚诗草》、《昆弥拾悟诗草》。